วันนี้ Qu Sang ตั้งใจขับรถเข้ากรุงเทพมาเพื่อร้านนี้โดยเฉพาะเลย หลังจากได้อ่านรีวิวจากหลายๆท่าน
ที่บรรยายไว้ถึงความอร่อยและความคุ้มราคา ดูรูปแล้วมันก็น่าโดนยิ่งนัก แถวชลบุรีก็ไม่ค่อยจะมีร้านซูชิ เกรดดีๆแบบนี้ซะด้วย โชคดีนะ โปรโมชั่นลด 20% ทุกเมนูยังไม่หมด แต่ก็ลืมถามครับ ว่าโปรฯนี้หมดวันไหน 
 แต่ถ้าเป็นวันจันทร์ อังคาร พุธ เมนูแซลม่อนลด 50% ครับ  

ร้านหาง่ายมาก ขับมาด้านหลัง Paradise Park มองฝั่งตรงข้ามอาคารจอดรถไว้ เจอแน่นอน 
สามารถจอดรถได้ที่ร้านล้างรถที่อยู่ติดกันครับ ขับเข้าไปได้เลย ด้านหลังจอดได้หลายคัน
ภายในร้านไม่กว้างนะ ห้องเดียว แต่ยาว มีของสดๆใส่ตู้โชว์ไว้ด้านหน้าเต็มเลย 

หลังสั่งอาหารเสร็จ พนักงานจะเสริฟชาเขียวกับออเดิร์ฟให้ก่อนเลย วันนี้เป็นถั่วแระญี่ปุ่นกับหนังปลาแซลม่อนทอด อร่อยดีครับ เคี้ยวเพลินๆ 

หลังจากชิมไปหลายเมนู ต้องบอกว่าวัตถุดิบเค้าสดดีจริง คุณภาพเน้นๆ ถูกใจสมาชิกร่วมโต๊ะกันถ้วนหน้า แล้วราคาก็สมเหตุผลดีด้วย ยิ่งได้ลด 20% แล้วยิ่งดีไปใหญ่ คงต้องไปกลับไปซ้ำในโอกาสข้างหน้านะ เพราะเมนูเค้าเยอะแยะ ยังทดลองได้ไม่ครบเยย 

เมนูแนะนำ

Salmon Tower - ราคา 220 บาท แซลม่อน 4 คำใหญ่ๆ ด้านในน่าจะเป็นแตงกวากับหน่อไม้ฝรั่งนะ
                            ซอสที่ราดมารสเผ็ดนิดๆ แต่ทำให้อร่อยมากๆยิ่งขึ้น
Philadelphia Maki - ราคา 220 บาท ด้านนอกห่อด้วยไข่ ตอนกัดเข้าไปทีแรก รู้สึกกลิ่นยังไงๆแปลกๆ
                            แต่เคี้ยวไปเรื่อยๆ เอ่อ อร่อยดีแฮะ ด้านในจะใส่ชีสมาก้อนนึง 
ยำไทยปลาทูสด - อร่อยเหลือเชื่อ อร่อยจนไม่คิดว่าเป็นปลาทูจริงๆ สดมากๆ ไม่มีกลิ่นแปลกปลอมใดๆ
                            รสชาตน้ำยำกำลังดี ปริมาณให้มาเยอะด้วยอะ คุ้มสุดๆ กับราคา 170 บาท

เวลาทำการ - 11.00 - 23.00